पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के लगातार बढ़ते संक्रमण के बीच बुधवार को मामूली राहत मिली है। पिछले 24 घंटे के दौरान जिले में कुल 100 संक्रमित मिले। वहीं कोरोना से रिकवर होने वालों की संख्या 140 है। यही नहीं हर दिन तीन-तीन लोगों की मौत की खबर के बीच बुधवार को कोरोना से सिर्फ एक व्यक्ति की ही मौत हुई है। ऐसे में जिले में कोरोना से मरने वालों की संख्या 100 पूरी हो चुकी है। इसके साथ ही जिले में एक्टिव केस की संख्या 1 हजार 68 है। जिले में अब तक कोरोना संक्रमितों की संख्या 7 हजार 544 तक पहुंच गई है।
सबसे ज्यादा 28 संक्रमित आष्टा ब्लॉक में मिले
सीएमएचओ डॉ. सुधीर कुमार डेहरिया ने बताया कि पिछले 24 घंटे के दौरान जिले में 100 संक्रमित मिले हैं। इनमें सबसे ज्यादा 28 संक्रमित आष्टा क्षेत्र में मिले हैं। श्यामपुर क्षेत्र में 21, इछावर क्षेत्र में 15 और बुदनी क्षेत्र में 12 संक्रमित सामने आए हैं। सीहोर शहर में 19 की रिपोर्ट पॉजिटिव आई है। ये बड़ा बाजार, पुलिस लाईन, इंदौर नाका, चाण्क्यपुरी, शिवाध्या कॉलोनी, गंज, राठौर मोहल्ला, अंबेडकर नगर, कस्बा, रानी मोहल्ला, गणेश मंदिर क्षेत्र, जयंती कॉलोनी, आरएके कॉलेज क्षेत्र, अवधपुरी, ब्रहमपुरी, राजस्व कॉलोनी, भोपाल नाका, कोतवाली चौराहा कैंपस, गुलजारी का बगीचा, पारस विहार, राजा का बाग और पलटन एरिया क्षेत्र में मिले हैं।
इसके साथ ही बुधवार को जिला चिकित्सालय स्थित डेडिकेटेट कोविड हेल्थ सेंटर में एक संक्रमित की कोरोना से मौत हो गई। सीएमएचओ डॉ. डेहरिया के अनुसार अब तक जिले में संक्रमितों की संख्या बढ़कर 7 हजार 544 तक पहुंच गई है। हालांकि इनमें से 6 हजार 376 लोग कोरोना को मात देकर ठीक हो चुके हैं। वहीं कोरोना से मरने वालों की संख्या भी 100 तक पहुंच चुकी है। एक्टिव मरीजों का इलाज जारी है।
संक्रमितों को ढूंढने घर घर जाकर की जा रही जांच
कोरोना की जांच के लिए बुधवार को जिले में 794 लोगों के सैंपल लिए गए। इनमें सीहोर शहरी क्षेत्र से 140, श्यामपुर क्षेत्र से 166, नसरुल्लागंज ब्लॉक से 165, आष्टा आष्टा ब्लॉक से 110, बुदनी ब्लॉक से 144 और इछावर ब्लॉक से 69 लोगों के सैंपल लिए गए। स्वास्थ्य विभाग के अनुसार जिले में अब 1 लाख 6 हजार 876 लोगों के सैंपल लिए गए हैं। कोरोना संक्रमितों की खोज के लिए अभियान चलाकर घर-घर संदिग्धों की जांच की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn